Palindromi
Palindromi-sana johtuu kreikan sanoista "palin" ("πάλιν") ’takaisin’ ja "dromos" ("δρóμος") ’tie, suunta’. Suomalaiseksi vastineeksi on ehdotettu sanaa "molempiperoinen sana", koska palindromi on luettavissa sekä etu- että takaperoisesti.
Priapismi
Priapismi, priapismus eli kestoerektio () on siittimen tai klitoriksen pitkään jatkuva erektio, joka ei yleensä liity kiihottumistilaan. Priapismi on yleensä kivulias. Mikäli tila jatkuu yli neljä tuntia, paisuvaiskudos voi vaurioitua pysyvästi hapenpuutteen takia. Priapismia voivat aiheuttaa jotkin yleissairaudet, masennuslääkkeet sekä erektiohäiriölääkkeiden tai anabolisten steroidien väärinkäyttö. Priapismi katsotaan pikaista hoitoa vaativaksi tilaksi. Aikainen hoito voi pelastaa siittimen tai klitoriksen ja sen toimintakyvyn.